Kartta Espanjan ilmastovyöhykkeistä.
**Espanjan ilmasto** jakautuu kolmeen ilmastovyöhykkeeseen; etelässä vallitsee välimerenilmasto, maan keskiosissa mannerilmasto ja pohjois- sekä luoteisosissa meri-ilmasto. Espanjan pääkaupungissa Madridissa on mannerilmasto.

Lämpötilat
----------

Espanjan kaikkien aikojen lämpöennätys 47,3 °C mitattiin 13. heinäkuuta 2017 Montoron kunnasta. Kylmyysennätys −35,8 °C on mitattu Vega de Liordesin kylässä Leónin maakunnassa 7. tammikuuta 2021.

Espanjan vuotuinen keskilämpötila on 15,5 celsiusastetta. Kuumin kuukausi on elokuu 22,9 asteen keskiarvolla ja kylmin tammikuu 9,4 asteen keskiarvolla.

Tammikuun keskimääräinen päivän ylin lämpötila on Espanjan La Gomerassa ja Teneriffalla 21 celsiusastetta, Mallorcalla, Menorcassa ja Ibizassa 14 celsiusastetta, Barcelonassa 13 celsiusastetta ja Madridissa vain 6 celsiusastetta. Heinäkuun keskimääräinen päivän ylin lämpötila taas on Teneriffalla 29 celsiusastetta, Aurinkorannikolla 31 celsiusastetta, Madridissa 25 celsiusastetta ja Fuerteventurassa 28 celsiusastetta.

Espanjan kylmin alue on Palencia, jossa tammikuun toisen viikon keskilämpötila oli 6 celsiusastetta havaintokaudella 1971–2010. Tammikuun toinen viikko on tavallisesti Espanjassa vuoden kylmintä aikaa. Kuumin paikka tammikuun toisen viikon keskilämpötiloja tarkastellessa on Alicante tai Almeria.

Sateisuus ja paisteisuus
------------------------

Espanjan vuotuinen keskimääräinen sademäärä on 550,3 millimetriä. Sateisinta on marraskuussa, jolloin sataa keskimäärin 68,9 millimetriä. Vähiten sataa heinäkuussa, keskimäärin 14,2 millimetriä.

Espanjan sateisin paikka on Grazalema, jossa sataa 817 millimetriä vuodessa. Maan vähäsateisin paikka Alicante on myös maailman kuivin asuttu paikka.

Aurinkoisinta on Kanariansaarilla, jossa paistaa keskimäärin 7,5 tuntia päivässä.

Ilmastonmuutos
--------------

*Pääartikkeli: Ilmastonmuutos Espanjassa*Espanjan ilmasto Köppenin luokituksen mukaan 2071–2100.
Ilmaston lämpenemisen johdosta Espanjan kesä on pidentynyt viidellä viikolla 1980-lukuun verrattuna. Myös trooppiset yöt ovat lisääntyneet. Puoliaavikoiden pinta-ala on ilmaston lämpenemisen takia laajentunut Espanjassa 30 000 neliökilometrillä. Espanjan keskilämpötila on 1970-luvulta nykypäivään noussut laajalti, eniten talvisaikaan. Viimeisen sadan vuoden aikana Espanjan ilmasto on lämmennyt hiukan nopeammin kuin muun Euroopan unionin alue keskimäärin. Joillakin alueilla keskilämpötila on noussut jopa 2 celsiusastetta. Pakkaspäivien määrä rannikkoalueilla on vähentynyt lähes päivän vuosikymmenessä. Trooppiset yöt ovat lisääntyneet vuodesta 1980 Espanjan kaakkoisosassa lähes neljällä vuosikymmenessä. Myös sateisuus on useassa osassa maata vähentynyt, ja lumisten päivien määrä Pyreneillä on vähentynyt.

Lähteet
-------

1. ↑  Joko tiesit, ettei Espanja ole pelkkää aurinkoa? Tällainen on tutun matkailumaan ilmasto *Rantapallo*. Viitattu 17.7.2019.
2. ↑  Córdoba sets new temperature record as heatwave continues in Spain *El País*.  2017-7-14. Viitattu 2019-7-16.
3. ↑  Espanjassa pakkasennätys, maan pohjoisosissa jopa –35 astetta *Yle Uutiset*. Viitattu 1.2.2021.
4. ↑  Vega de Liordes (León) bate este jueves el récord histórico de temperatura mínima en España con -35,8 grados *NANOPDF.com*. Viitattu 17.7.2019. (englanniksi)
5. 1 2  Spain Travel Weather Averages (Weatherbase) *Weatherbase*. Viitattu 14.10.2019.
6. ↑  Espanja - Sää ja lämpötila *TUI.fi*. Viitattu 14.10.2019.
7. ↑  Joe Gerrard: CHILLY: Spain's coldest capitals according to AEMET's study \* Euro Weekly News Spain *Euro Weekly News Spain*.  12.1.2019. Viitattu 14.10.2019. (englanniksi)
8. ↑  Is Grazalema really the wettest place in Spain? | Grazalema *turismograzalema.com*. Viitattu 23.8.2019. (englanniksi)
9. ↑  Clima Grazalema: Temperatura, Climograma y Tabla climática para Grazalema - Climate-Data.org *es.climate-data.org*. Viitattu 23.8.2019.
10. ↑  Jacqueline Fanchini: Alicante named driest area in the world *Olive Press News Spain*.  10.9.2014. Viitattu 14.10.2019. (englanniksi)
11. ↑  Tässä ne ovat - maailman 10 aurinkoisinta paikkaa! *www.msn.com*. Viitattu 23.8.2019.
12. ↑  Espanjan kesä kestää 5 viikkoa pidempään kuin 40 vuotta sitten *Espanja.com*.  6.4.2019. Viitattu 17.7.2019.
13. ↑  Climate change in Spain *Climatechangepost.com*. Viitattu 14.10.2019. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Ilmasto Euroopan maissa |
| --- |
|  |
| Itsenäiset valtiot | 
* Alankomaat
* Albania
* Andorra
* Armenia
* Azerbaidžan
* Belgia
* Bosnia ja Hertsegovina
* Bulgaria
* Espanja
* Georgia
* Irlanti
* Islanti
* Italia
* Itävalta
* Kazakstan
* Kosovo
* Kreikka
* Kroatia
* Kypros
* Latvia
* Liechtenstein
* Liettua
* Luxemburg
* Malta
* Moldova
* Monaco
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Ruotsi
* Saksa
* San Marino
* Serbia
* Slovakia
* Suomi
* Sveitsi
* Tanska
* Tšekki
* Turkki
* Ukraina
* Unkari
* Valko-Venäjä
* Vatikaanivaltio
* Venäjä
* Viro
* Yhdistynyt kuningaskunta

 |
|  |
| Epäitsenäiset ja kiistanalaiset alueet | 
* Abhasia
* Etelä-Ossetia
* Pohjois-Kyproksen turkkilainen tasavalta
* Transnistria
* Vuoristo-Karabah

 |
|  |
| Itsehallinnolliset alueet | 
* Ahvenanmaa
* Färsaaret
* Gibraltar
* Jersey
* Mansaari

 |

 |